Algas ülemaailmne meedia- ja infokirjaoskuse nädal – Propastop
26.10.2020
Sügiseti tähistab UNESCO ülemaailmselt meedia- ja infokirjaoskuse nädalat, mis sel aastal toimub 24. kuni 31. oktoobrini.
Eestis koordineerib meediakirjaoskuse nädala tegevusi Haridus- ja Teadusministeerium.
ERRi meediapädevuse projekt „Meediataip“ avaldab nädala jooksul uue seeria meediahariduse videoklippe.
Haridus- ja Teadusmininsteerium teeb kokkuvõtte kuu aega kestnud multimeediakonkursist „Üks koht, üks lugu“.
Rahvusraamatukogu tähistab meedianädalat kaardimängu „Trollist targem“ väljakutsega.
Algatus „Tagasi Kooli“ korraldab meediapädevuse nädala raames 7. kuni 12. klassi õpilastele e-külalistunnid, kus teemadeks on „Kuidas läbi muusika sõnumeid levitada?“, “Kuidas saada teada, mis kriisis päriselt toimub?”, “Kas sa oled kohtunud bottide ja trollidega?”, “Miks inimesed sotsiaalmeedias räuskavad?”, “Kuidas saada teada, mis kriisis päriselt toimub?”, “Kuidas töödeldakse informatsiooni telesaates?” jne
Haridus- ja Teadusministeerium korraldab 29. oktoobril veebinari “Nutinarkomaania – päriselt või ülepaisutatud?”, millel nutisõltuvuse üle arutlevad ajuteadlane Jaan Aru, sotsiaalmeediaagentuuri Vurr loovjuht Lauri Pedaja, tervisekaitse eriala tudeng Gerda Frederike Enok ja gümnaasiumiõpilane Berit Hallik.
Tallinna Ülikooli Balti filmi, meedia, kunstide ja kommunikatsiooni instituut korraldab meediapädevuse live, millel osalevad Evert Poom ja Victoria Villig.
Lisaks toimuvad loengud ja koolitunnid üle kogu Eesti.
2019. aasta kevadel toimunud üleeuroopalise meediapädevuse nädalal materjale saab näha siit.